Але толькі інфармацыйна-камунікацыйнымі тэхналогіямі поспехі навучэнцаў Гродзеншчыны, якія пастаянна дэманструюць высокія вынікі на цэнтралізаваным тэсціраванні, на алімпіядах, творчых, спартыўных конкурсах і спаборніцтвах, у тым ліку і міжнароднага ўзроўню, гэта не тлумачыцца. У Гродзенскай вобласці створана і працуе комплексная сістэма навучання і выхавання, якой кіруюць людзі адказныя і прафесіянальныя, здольныя стварыць каманду. І без настаўніка нічога не было б. Адно з вялікіх задавальненняў — гэта сустрэчы з таленавітымі і неабыякавымі педагогамі. Рубрыка “Адукацыя ў асобах” дазваляе прадставіць такіх людзей, пазнаёміць з іх вопытам, адносінамі да вучняў, прафесіі, жыцця.